În temeiul dispozițiilor articolului 248 alineatele (1) și (4) din Tratatul CE și ale articolelor 129 și 143 din Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene, astfel cum a fost modificat ultima dată prin Regulamentul (CE) nr. 1525/2007 al Consiliului din 17 decembrie 2007, precum și ale articolelor 139 și 156 din Regulamentul (CE) nr. 215/2008 al Consiliului din 18 februarie 2008 privind regulamentul financiar aplicabil celui de al zecelea Fond european de dezvoltare,

Curtea de Conturi a Comunităților Europene, în ședința sa din 24 septembrie 2009, a adoptat

RAPOARTELE ANUALE

privind exercițiul financiar 2008.

Rapoartele, însoțite de răspunsurile instituțiilor la observațiile Curții, au fost transmise autorităților responsabile de acordarea descărcării de gestiune, precum și celorlalte instituții.

Membrii Curții de Conturi sunt:

Vítor Manuel da SILVA CALDEIRA (președinte), Hubert WEBER, Maarten B. ENGWIRDA, Máire GEOGHEGAN-QUINN, David BOSTOCK, Morten Louis LEVYSOHN, Ioannis SARMAS, Július MOLNÁR, Vojko Anton ANTONČIČ, Gejza HALÁSZ, Jacek UCZKIEWICZ, Josef BONNICI, Irena PETRUŠKEVIČIENĖ, Igors LUDBORŽS, Jan KINŠT, Kersti KALJULAID, Kikis KAZAMIAS, Massimo VARI, Juan RAMALLO MASSANET, Olavi ALA-NISSILÄ, Lars HEIKENSTEN, Karel PINXTEN, Ovidiu ISPIR, Nadejda SANDOLOVA, Michel CRETIN, Harald NOACK, Henri GRETHEN.

RAPORTUL ANUAL REFERITOR LA EXECUȚIA BUGETULUI

2009/C 269/01

CUPRINS

Introducere generală

CAPITOLUL 2

Sistemul de control intern al Comisiei

CUPRINS

Introducere

Luările de poziție ale Comisiei

Rapoartele anuale de activitate și declarațiile directorilor generali

Raportul de sinteză al Comisiei

Asigurarea obținută pe baza situațiilor rezumative anuale

Standardele de control intern ale Comisiei

Introducere

Eficacitatea

Planul de acțiune

Evaluare generală a implementării

Impactul planului de acțiune

Concluzii generale și recomandări

Concluzii

Recomandări

OBSERVAȚIILE CURȚII RĂSPUNSURILE COMISIEI INTRODUCERE 2.1. Prezentul capitol se referă la progresele înregistrate de Comisie în 2008 în ceea ce privește remedierea deficiențelor din cadrul sistemelor sale de supraveghere și de control în vederea asigurării regularității operațiunilor finanțate de la bugetul Uniunii Europene. Capitolul analizează, în special, în ce măsură: (a) luările de poziție (management representations) cuprinse în rapoartele anuale de activitate și în declarațiile directorilor generali, precum și în raportul de sinteză al Comisiei, prezintă o imagine fiabilă (punctele 2.3-2.11); (b) Comisia a înregistrat progrese în ceea ce privește funcționarea și eficacitatea standardelor revizuite de control intern și în ceea ce privește cadrul de control intern integrat și în ce măsură a reușit să demonstreze impactul pozitiv al acestor elemente asupra cheltuielilor aferente exercițiului 2008 (punctele 2.23-2.25). 2.1. Comisia consideră că sistemele de control intern instituite, cu limitările descrise în rapoartele anuale de activitate pe 2008, oferă o asigurare rezonabilă că resursele alocate activităților sale au fost utilizate în scopul intenționat și în conformitate cu principiile bunei gestiuni financiare. De asemenea, Comisia consideră că procedurile de control introduse oferă garanțiile necesare privind legalitatea și regularitatea tranzacțiilor subiacente pentru care Comisia își asumă responsabilitatea generală în temeiul articolului 274 din Tratatul CE. Comisia ia măsuri pentru a continua îmbunătățirea sistemului său de control intern în lumina propriei sale experiențe și pentru a aborda problemele semnalate de auditori. Măsurile luate în 2008 au inclus intrarea în vigoare, de la 1 ianuarie 2008, a standardelor revizuite de control intern pentru o gestiune eficace, finalizarea etapei de punere în aplicare a planului de acțiune pentru un cadru de control intern integrat și îmbunătățirea clarității și coerenței rapoartelor anuale de activitate. 2.2. Curtea a examinat, de asemenea, situațiile rezumative anuale (1)pentru acțiunile structurale și pentru Fondul european pentru pescuit, ca și pentru agricultură, în vederea aprecierii valorii adăugate pe care o furnizează aceste situații și a modului în care serviciile Comisiei au exploatat această valoare adăugată (punctele 2.18-2.22). LUĂRILE DE POZIȚIE ALE COMISIEI Rapoartele anuale de activitate și declarațiile directorilor generali 2.3. Toți directorii generali au declarat că au obținut o asigurare rezonabilă privind faptul că resursele care le-au fost alocate au fost folosite în scopurile specificate și privind faptul că mecanismele de control intern pe care le-au aplicat au asigurat regularitatea operațiunilor subiacente, în 12 cazuri fiind însă exprimate rezerve. 2.4. Pentru cele 41 de direcții generale principale sau servicii principale care au emis o declarație în 2008, 12 declarații conțin una sau mai multe rezerve, majoritatea rezervelor exprimate vizând deficiențe care privesc regularitatea operațiunilor subiacente. Numărul total de rezerve a scăzut de la 17 (2007) la 15 (2008). În partea stângă a tabelului 2.1 sunt prezentate rezervele cele mai semnificative în contextul regularității operațiunilor. 2.4. Comisia subliniază că 8 din cele 15 rezerve s-au bazat pe expunerea financiară și că celelalte 7 au fost generate de aspecte care ar putea avea un impact asupra reputației serviciului sau Comisiei și al căror impact financiar a avut mai degrabă o natură materială decât financiară. De asemenea, 3 rezerve de durată au fost anulate în 2008 (cea a Direcției Generale Agricultură și Dezvoltare Rurală cu privire la punerea în aplicare a IACS în Grecia, cea a Direcției Generale Comunicare cu privire la absența unui sistem de control ex post și cea a Direcției Generale Întreprinderi și Industrie cu privire la finanțarea organismelor europene de standardizare). În alte domenii de politică, precum politica de coeziune, sfera rezervelor s-a redus, ținând seama de măsurile corective deja puse în aplicare de către statele membre. 2.5. În cazul grupului de politici Agricultură și resurse naturale, directorul general pentru agricultură și dezvoltare rurală și-a anulat rezerva – existentă de o lungă perioadă (șase ani) – referitoare la implementarea insuficientă a IACS în Grecia, întrucât autoritățile competente au pus la punct un nou sistem de identificare a parcelelor agricole; de asemenea, rezerva vizând dezvoltarea rurală a fost detaliată, în urma verificării și a validării statisticilor de control elaborate de către organismele de certificare naționale. Directorul general nu furnizează însă nicio asigurare privind faptul că planul de acțiune creat și implementat de Grecia ar fi fost eficace pentru procedura de solicitare aferentă exercițiului 2007. În plus, în opinia Curții, activitățile realizate de Comisie și de organismele de certificare din statul membru respectiv în vederea validării statisticilor de control nu oferă nivelul ridicat de asigurare care este necesar. 2.5. Rezerva referitoare la implementarea insuficientă a IACS în Grecia s-a bazat pe riscul ridicat la adresa reputației instituțiilor comunitare determinat de persistența acestor deficiențe în Grecia, și nu pe riscul financiar pentru FEGA, care a fost întotdeauna acoperit în mod adecvat prin corecțiile financiare impuse Greciei prin procedurile de verificare a conformității. Misiunile de audit desfășurate în Grecia până în luna februarie 2009 au arătat că autoritățile elene au instituit, în conformitate cu planul lor de acțiune din 2006, un nou LPIS-GIS până la 31 decembrie 2008 care acoperă întreg teritoriul Greciei. Astfel, la momentul semnării raportului anual de activitate pe 2008 de către directorul general, toate elementele IACS erau funcționale, iar riscul la adresa reputației Comisiei rezultând din persistența deficiențelor menționate mai sus fusese eliminat. Totuși, riscul financiar rămas este estimat, în ansamblu, la mai puțin decât nivelul semnificativ de eroare și este acoperit de procedurile de verificare a conformității pentru perioada de despăgubire 2006-2008. În consecință, rezerva ar putea fi anulată. Tabelul 2.1 — Prezentare comparativă a probelor furnizate în rapoartele anuale de activitate ale direcțiilor generale ale Comisiei pentru declarația de asigurare a Curții Grup de politici Cele mai importante rezerve ale directorilor generali (incluse în declarații) 2007 2008 Impactul acestor celor mai importante rezerve asupra asigurării furnizate de directorul general, în opinia Curții (19) Alte deficiențe semnificative constatate în cadrul auditului Curții și / sau de către Comisie (neincluse în declarații) 2007 2008 Probe furnizate în raportul anual de activitate pentru concluziile de audit ale Curții (20) 2007 2008 2007 2008 Agricultură și resurse naturale Implementare insuficientă a IACS în Grecia X B B Deocamdată nu există indicii rezonabile care să arate că planul de acțiune creat și implementat de autoritățile elene este pe deplin eficace. X B B+ Cheltuielile din cadrul dezvoltării rurale X X (axa 2 „ameliorarea mediului și a spațiului rural”) Eligibilitatea sumelor rambursate statelor membre pentru cheltuieli efectuate în ceea ce privește controlul și impunerea aplicării politicii comune în domeniulpescuitului X Sistemul de gestiune și de control pentru SAPARD în Bulgaria și în România X Referitor la sistemele de control, de inspecție și de sancțiuni în ceea ce privește resursele halieutice: datele privind capturile nu sunt nici complete și nici fiabile; sistemele de inspecție nu furnizează nicio asigurare. X Coeziune FSE: sistemele de gestiune și de control (2000/2006) X Spania, Regatul Unit, Franța, Italia, Slovacia, Portugalia, Belgia, Luxemburg X Spania, Regatul Unit, Franța, Italia, Belgia, Luxemburg, Germania B B Deocamdată nu există indicii rezonabile care să arate că toate acțiunile corective întreprinse în 2008 au fost pe deplin eficace (21). B B FEDER: sistemele de gestiune și de control (2000/2006) X Republica Cehă, Finlanda, Grecia, Germania, Irlanda, Italia, Luxemburg, Polonia, Slovacia, Spania X Belgia, Germania, Italia, Spania Interreg: sistemele de gestiune și de control (2000/2006) X Pentru un total de 51 de programe X Pentru un total de 21 de programe Fondurile de coeziune: sistemele de gestiune și de control (2000/2006) X Bulgaria, Republica Cehă, Slovacia, Ungaria, Polonia X Bulgaria Cercetare, energie și transport Indicele de eroare reziduală în ceea ce privește exactitatea declarațiilor de cheltuieli X Al șaselea program-cadru X Al șaselea program-cadru B B Nu există încă, în mod rezonabil, date care să indice impactul sistemelor legate de corecțiile financiare și de recuperări sau momentul în care aceste sisteme vor produce un impact asupra indicilor de eroare în cadrul perioadei aferente ciclului de gestionare al PC6 (21). X B B Ajutorul extern, dezvoltarea și extinderea Phare: posibile neregularități în gestionarea fondurilor Phare de către anumite agenții de implementare din Bulgaria X X A A La nivelul organizațiilor de implementare, sistemele de supraveghere și de control privind legalitatea și regularitatea operațiunilor subiacente trebuie să continue să fie îmbunătățite pentru a fi pe deplin eficace. X X B B Educație și cetățenie Absența unui sistem structurat de control ex post și a controalelor la fața locului în DG, precum și a controalelor efectuate în cadrul reprezentanțelor, pentru cea mai mare parte a anului – 10 luni din 12 X B B Controalele ex post nu reflectă pe deplin indicele efectiv de eroare din cadrul contractelor auditate. X X B B Număr ridicat de erori în cadrul operațiunilor pentru subvenții și pentru contracte X Deficiențe în cadrul sistemului de gestiune și de control al Fondului european pentru refugiați, în Italia, pentru perioada de programare 2000-2004 și 2005-2007 X Asigurare limitată în ceea ce privește legalitatea și regularitatea operațiunilor subiacente implementate de 14 state membre în contextul Fondului european pentru refugiați II (2005-2007) X Afaceri economice și financiare Existența posibilității ca noile mecanisme de control de reducere a riscului instituite pe baza rezultatelor raportului de control ex post să nu fie pe deplin eficace X X B B A A Indicele de eroare reziduală în ceea ce privește exactitatea declarațiilor de cheltuieli aferente Celui de al șaselea program-cadru pentru cercetare – PC6 X X Funcționare nesatisfăcătoare a finanțării standardizării europene X Cheltuielile administrative — — — A A A A Sursa: Curtea de Conturi. 2.6. În ceea ce privește grupul de politici Coeziune, Direcția Generală Politica Regională și Direcția Generală Ocuparea Forței de Muncă, Afaceri Sociale și Egalitatea de Șanse și-au menținut rezervele referitoare la deficiențele din cadrul sistemelor de gestiune și de control pentru perioada 2000-2006, deși numărul total de state membre și de programe operaționale vizate a scăzut în mod semnificativ, ca și impactul financiar cuantificat. Pentru 2008, erau afectate în total 99 de programe operaționale, în 2007 cifra în cauză fiind de 185. Direcțiile generale au cuantificat impactul acestor rezerve la valoarea de 201 milioane de euro (2007, 726 de milioane de euro) (2). 2.6. Comisia sublinază că rezervele din rapoartele anuale de activitate (RAA) ale Direcției Generale Politică Regională și ale Direcției Generale Ocuparea Forței de Muncă, Afaceri Sociale și Egalitate de Șanse s-au bazat pe o analiză detaliată a fiecărui program operațional. Impactul financiar a fost calculat utilizându-se nivelul corecțiilor în sumă forfetară care ar fi aplicabile deficiențelor identificate ale sistemelor și aplicându-le părților afectate ale programelor în cauză. Reducerea impactului financiar al rezervelor este clar explicată în respectivele RAA și confirmă responsabilitatea asumată de Comisie în conformitate cu angajamentele sale privind consolidarea rolului său de supraveghere. Impactul cuantificat este rezultatul eforturilor semnificative depuse de Comisie pentru toate programele în 2008, inclusiv monitorizarea tuturor rezervelor din RAA pentru 2007, finalizarea unui număr de 14 planuri de acțiune naționale de remediere și aplicarea de corecții în valoare de peste 1,5 miliarde EUR, ceea ce a condus la anularea rezervelor în multe cazuri. A se vedea, de asemenea, răspunsul la punctul 2.17. 2.7. Rezervele exprimate de către direcțiile generale în ceea ce privește grupurile de politici Cercetare, energie și transport și Afaceri economice și financiare corespund constatărilor Curții conform cărora indicele de eroare reziduală (după compensări și corecții) din cadrul declarațiilor de cheltuieli pentru Al șaselea program-cadru (PC6) se menține deasupra pragului de semnificație. 2.7. Comisia implementează o strategie de control menită să asigure legalitatea și regularitatea plăților pe bază multianuală. Pentru cel de-al 6-lea program-cadru (PC6), obiectivul strategiei este reducerea, până la finalul celui de-al patrulea an al implementării (2010), a indicelui de eroare reziduală. Obiectivul țintă este reevaluat anual din perspectiva naturii, frecvenței și cantității erorilor detectate, precum și a considerentelor care țin de raportul cost-beneficii. A se vedea, de asemenea, răspunsul la punctul 7.17. 2.8. În ceea ce privește grupul de politici Educație și cetățenie, directorul general al DG Comunicare a prezentat realizările obținute referitor la consolidarea sistemelor de control, însă a subliniat că 9,4 % din operațiunile testate au fost afectate de erori, deși aceste erori sunt cu impact scăzut. 2.8. A fost implementat un plan de acțiune pentru îmbunătățirea calității tranzacțiilor DG Comunicare, fiind în desfășurare, în special, acțiuni de formare. 2.9. În analiza Curții prezentată în partea dreaptă a tabelului 2.1 se arată că rapoartele anuale de activitate corespund concluziilor Curții din cadrul DAS numai în ceea ce privește cheltuielile administrative și afacerile economice și financiare. Cu alte cuvinte, referitor la aceste domenii de politici, auditurile Curții sau ale Comisiei nu au evidențiat deficiențe semnificative care să nu fi fost incluse în declarațiile directorilor generali. În ceea ce privește domeniul de politici Agricultură și resurse naturale, raportul anual de activitate al directorului general pentru agricultură și dezvoltare rurală se apropie mai mult decât în anii anteriori de concluziile aprecierii specifice DAS relevante. 2.9. Comisia salută îmbunătățirile remarcate și își reafirmă angajamentul pentru realizarea unor progrese suplimentare în acest domeniu. Comisia evaluează în prezent factorii care afectează calitatea rapoartelor anuale de activitate și va promova măsuri pentru îmbunătățirea în continuare a calității acestora. 2.10. Pentru grupul de politici Coeziune, Curtea observă, așa cum a fost cazul și în ceea ce privește 2007, că sfera de cuprindere și profunzimea rezervelor nu reflectă într-o măsură suficientă gravitatea problemelor existente în acest domeniu bugetar în ceea ce privește neregularitatea (a se vedea punctul 6.35). 2.10. Comisia consideră că rezervele formulate de directorii generali în rapoartele anuale de activitate pe 2008 sunt conforme cu criteriile stabilite privind pragul de semnificație și cu metodologia aplicată. Constatările Curții arată că indicele de eroare este concentrat în programele pentru care Comisia a luat deja măsuri în 2008 (a se vedea răspunsul la punctul 6.17). Pentru programele clasificate în RAA ca funcționând eficace sau parțial eficace, Comisia deține probe de audit potrivit cărora riscul este mai scăzut. În plus, planul de acțiune al Comisiei pe 2008 a inclus acțiuni privind instituirea procesului de închidere, pentru a asigura că erorile rămase sunt eliminate din plățile finale efectuate de Comisie. Comisia va asigura luarea unor măsuri corective și de monitorizare adecvate pentru toate cazurile identificate de către Curte, la fel cum a procedat în anii precedenți. 2.11. Referitor la grupul de politici Ajutorul extern, dezvoltarea și extinderea, Curtea a identificat un nivel semnificativ de eroare (a se vedea punctul 8.39) și a descoperit, de asemenea, că sistemele de supraveghere și de control sunt doar parțial eficace în ceea ce privește asigurarea regularității plăților (a se vedea punctul 8.44). Aceste constatări nu se regăsesc reflectate în mod corespunzător în declarațiile directorilor generali. Acesta reprezintă cel de al patrulea an consecutiv în care Curtea formulează această observație (3). 2.11. Erorile detectate de către Curte în privința grupului de politici Ajutor extern, dezvoltare și extindere vizează în cea mai mare parte cheltuielile sub formă de plăți în avans efectuate de organismele de implementare a proiectelor pentru plățile în avans efectuate de Comisie. Auditurile financiare obligatorii prevăzute în cadrul sistemului de control al Comisiei înainte de plățile finale ar trebui să permită Comisiei să detecteze și să corecteze astfel de erori înainte de efectuarea plăților finale. A se vedea, de asemenea, răspunsurile la punctele 8.18 și 8.34. Cu toate acestea, ca parte a eforturilor sale continue de îmbunătățire a sistemului general de control intern și în completarea activității Comisiei privind riscul tolerabil de eroare, EuropeAid va lansa o revizuire a strategiei sale de control în 2010. Raportul de sinteză al Comisiei 2.12. Prin adoptarea raportului de sinteză, Comisia își asumă răspunderea politică cu privire la execuția operațională a bugetului UE realizată prin intermediul directorilor săi generali (4). Raportul furnizează o evaluare retrospectivă a gestiunii financiare pentru întreaga perioadă a mandatului Comisiei 2004-2009. 2.13. Comisia consideră că, pentru 2008, „procedurile de control instituite oferă garanțiile necesare privind legalitatea și regularitatea tranzacțiilor aferente pentru care Comisia își asumă întreaga responsabilitate în conformitate cu articolul 274 din Tratatul CE”. 2.14. Comisia menționează rezultatele unui exercițiu anual de evaluare inter pares desfășurat la începutul anului 2009, care indică faptul că s-ar mai putea aduce și în continuare unele îmbunătățiri în ceea ce privește calitatea rapoartelor anuale de activitate, acestea reprezentând unul dintre cele mai importante instrumente de guvernanță. Comisia estimează că aceste îmbunătățiri vor fi reflectate în rapoartele anuale de activitate începând cu 2009. 2.14. Comisia va efectua o evaluare a factorilor care afectează calitatea RAA și va promova măsuri pentru îmbunătățirea în continuare a calității acestora în timp util pentru raportul privind activitățile din 2009. Instrucțiunile permanente privind rapoartele de activitate sunt în prezent în proces de raționalizare și facilitare a utilizării. Se vor face eforturi speciale pentru elaborarea unui curs de formare specializat pe acest domeniu, vizând în principal personalul care va întocmi rapoartele de activitate în ultima parte a anului 2009. 2.15. Raportul de sinteză oferă o serie de explicații în ceea ce privește abordarea Comisiei referitor la rezerve. Comisia declară că pentru deficiențele semnificative se formulează în mod sistematic o rezervă, cu excepția cazului în care există probe fiabile de audit conform cărora s-a instituit un plan de acțiune care funcționează. Curtea consideră însă că la nivelul Comisiei ar trebui să se acorde o atenție mai mare necesității de a se demonstra mai clar că măsurile corective incluse în planurile de acțiune au fost eficace sau sunt susceptibile de a fi eficace; de asemenea, Curtea consideră că, în anumite cazuri, sfera de cuprindere a rezervelor ar trebui să fie mai largă (a se vedea exemplele discutate la punctele 2.5, 2.10 și 2.11, precum și în tabelul 2.1 ). 2.15. Punctul de vedere al Comisiei este că nu ar trebui să se formuleze o rezervă dacă există controale eficace de atenuare sau dacă există probe de audit care arată că au fost efectiv implementate planurile de acțiune în vederea remedierii. Atunci când directorii generali formulează o rezervă, aceștia trebuie să stabilească un plan de acțiune pentru abordarea deficiențelor identificate. Măsurile luate sunt apoi raportate și evaluate în raportul anual de activitate ulterior. Dacă există suficiente probe potrivit cărora măsurile au un impact cuantificabil asupra deficiențelor, rezerva poate fi anulată. Deciziile de a formula sau de a anula rezerve reprezintă unul dintre punctele esențiale discutate în cadrul evaluărilor inter pares, deși decizia finală este luată de ordonatorul de credite delegat. Pentru cazul IACS în Grecia, a se vedea răspunsul la punctul 2.5. Pentru domeniul politicii de coeziune, a se vedea răspunsul la punctul 2.6. Comisia face referire, de asemenea, la răspunsurile sale la punctele 2.10 și 2.11. 2.16. Curtea observă că se recunoaște de către Comisie necesitatea unor acțiuni suplimentare în vederea rezolvării unor probleme identificate în alte domenii. Aceste acțiuni vizează, printre altele, aspecte precum: 2.16. (a) evaluarea eficacității mecanismelor de control intern; (b) concentrarea resurselor pe îmbunătățirea structurii de control instituite pentru gestiunea cheltuielilor în contextul cadrului financiar 2007-2013 și pe remedierea deficiențelor aferente perioadei cadrului anterior; și (b) Prin planul de acțiune pentru îmbunătățirea rolului de supraveghere al Comisiei în cadrul acțiunilor structurale, Comisia și-a concentrat activitatea de prevenire pe perioada 2007-2013, precum și pe pregătirea pentru închiderea programelor din 2000-2006. (c) raportarea comprehensivă și fiabilă cu privire la corectarea erorilor, la nivelul statelor membre. (c) Informațiile privind corecțiile financiare efectuate de statele membre însele au fost incluse în conturile finale. Comisia consideră că, în urma acțiunilor sale, au existat progrese în privința prezentării unor probe de încredere privind funcționarea eficace a mecanismelor corective multianuale. Comisia își continuă eforturile de îmbunătățire a caracterului complet și a calității datelor furnizate de statele membre. Pentru perioada 2007-2013, sistemul de raportare a corecțiilor financiare de către statele membre Comisiei a fost clarificat și consolidat considerabil prin desemnarea unei autorități responsabile și prin furnizarea unui tabel de raportare [articolul 61 din Regulamentul (CE) nr. 1083/2006 al Comisiei și articolul 20 din Regulamentul (CE) nr. 1828/2006 al Comisiei]. Comisia face referire, de asemenea, la răspunsul său la punctul 6.30. 2.17. Referitor la politica de coeziune, Comisia informează că a adoptat mai multe decizii oficiale de suspendare de plăți intermediare (10 în 2008 față de una în 2007) și că a aplicat corecții financiare mult mai consistente (1 587 de milioane în 2008 față de 396 de milioane în 2007). În ceea ce privește însă planul său de acțiune vizând consolidarea rolului său de supraveghere în cadrul gestionării partajate (repartizate) aferente grupului de politici Coeziune, Comisia recunoaște că „este nevoie de mai mult timp pentru ca impactul acestor acțiuni să poată fi măsurat prin reducerea ratei de eroare”. 2.17. Comisia indică în raportul său privind implementarea planului de acțiune pentru consolidarea rolului de supraveghere al Comisiei în cadrul acțiunilor structurale [COM(2009) 42] că s-au înregistrat rezultate concrete în 2008 în toate cele 10 domenii de acțiune. Acestea au inclus lansarea mai rapidă a procedurilor privind corecțiile financiare și nivelul corecțiilor financiare atins în 2008. Comisia este de acord că impactul planului de acțiune în ceea ce privește perioada 2000-2006 nu poate fi încă evaluat integral și s-a angajat să prezinte un raport privind impactul inițial al planului de acțiune în februarie 2010. În mod mai general, Comisia a introdus un sistem de control multianual bazat pe prevenire sau detectare și corectare. Cele mai favorabile estimări ale Comisiei privind corecțiile financiare și recuperările decise în 2008 s-au ridicat la 2,967 miliarde EUR pentru toate domeniile de politică, demonstrând astfel un efort special pentru aspectele legate de detectare și corecție incluse în sistemul său de control (a se vedea secțiunea 6 „recuperarea plăților necuvenite” din notele la situațiile financiare anuale pentru exercițiul 2008). Asigurarea obținută pe baza situațiilor rezumative anuale 2.18. În cadrul auditului în vederea elaborării Raportului anual privind exercițiul 2007, Curtea a constatat că, în primul lor an de existență, situațiile rezumative anuale nu au furnizat o evaluare fiabilă a funcționării și a eficacității sistemelor de supraveghere și de control și a recomandat Comisiei luarea de măsuri pentru îmbunătățirea informațiilor furnizate (5). 2.18. Pentru domeniul coeziunii, în 2008, temeiul juridic actual al Comisiei [articolul 53b alineatul (3) din Regulamentul financiar] nu prevede nici o declarație de asigurare, nici o declarație națională generală. Cu toate acestea, Comisia a urmat recomandările Parlamentului European și ale Curții și a invitat statele membre să analizeze funcționarea sistemelor, să diagnosticheze problemele și să găsească soluțiile la acestea, să descrie bunele practici și să furnizeze declarații privind gradul de asigurare pe care îl pot obține de la sistemele lor. În ceea ce privește agricultura, statele membre cu o singură agenție de plăți trebuie să furnizeze o declarație de asigurare din partea directorului agenției de plăți și un certificat din partea organismului de certificare care prin definiție reprezintă situațiile rezumative anuale menționate în Regulamentul financiar și Acordul interinstituțional. În plus, situații rezumative anuale, numite și rapoarte de sinteză, sunt întocmite de acele state membre care au mai mult de o agenție de plăți. 2.19. Curtea a analizat situațiile rezumative anuale pentru 2008 pentru a stabili dacă s-au respectat cerințele Regulamentului financiar și dacă statele membre au furnizat informații suplimentare. 2.20. Nu toate statele membre au respectat cerințele, astfel cum au fost acestea formulate în Regulamentul financiar, și, de asemenea, nu toate au urmat orientările Comisiei (6). Însă față de anul anterior, a crescut calitatea analizei incluse în toate situațiile rezumative anuale. 2.20. Direcția Generală Politică Regională și Direcția Generală Ocuparea Forței de Muncă, Afaceri Sociale și Egalitate de Șanse au observat în rapoartele lor anuale de activitate pentru 2008 că majoritatea statelor membre au respectat integral sau în cea mai mare parte cerințele minime. Comisia a luat măsuri adecvate pentru monitorizarea tuturor cazurilor de neconformitate cu cerințele de reglementare. Informațiile furnizate în situațiile rezumative anuale au fost utilizate ca sursă suplimentară de asigurare pentru rapoartele anuale de activitate ale celor două direcții generale pentru 2008. Direcția Generală Agricultură și Dezvoltare Rurală a observat în raportul său de activitate pe 2008 că statele membre au respectat obligațiile lor legale și, în general, au urmat liniile directoare stabilite de serviciile Comisiei. Comparativ cu anul trecut, calitatea analizei incluse în toate situațiile rezumative anuale s-a îmbunătățit, însă, în anumite cazuri, evaluarea anumitor elemente de bază trebuie îmbunătățită în continuare. Prin urmare, Comisia a prezentat acest aspect statelor membre și a revizuit în consecință una dintre liniile directoare. Valoarea adăugată 2.21. Situațiile rezumative anuale reprezintă un element al controlului intern, iar Curtea a încurajat Comisia să adauge valoare procesului prin identificarea problemelor comune, a soluțiilor posibile sau a celor mai bune practici și prin utilizarea acestor informații în cadrul rolului său de supraveghere (7). La rândul său, Comisia a încurajat statele membre să întreprindă și ele demersuri în acest sens. 2.21. Comisia a informat statele membre că trebuie să respecte bunele practici în scrisorile sale de evaluare a situațiilor rezumative anuale. Comisia va continua să încurajeze statele membre să furnizeze informații care oferă valoare adăugată situațiilor rezumative anuale, actualizând încă o dată nota sa orientativă. Comisia face referire, de asemenea, la răspunsul său de la punctul 2.18. 2.22. Analiza Curții a arătat că, în ceea ce privește anul 2008, o serie de state membre (8)au prezentat elemente sau analize care au adăugat valoare situațiilor rezumative anuale, datorită efortului de a identifica deficiențele sistemice sau aspectele transversale și de a formula observații cu privire la acestea. Directorii generali responsabili de Coeziune au utilizat datele din situațiile rezumative anuale la întocmirea evaluării lor cu privire la sistemele naționale. 2.22. Comisia face referire la răspunsul său de la punctul 2.20. În ceea ce privește domeniul coeziunii, șapte state membre au inclus în situațiile rezumative anuale declarația de asigurare propusă în liniile directoare ale Comisiei. Comisia va analiza acele declarații și situații furnizate până acum, în scopul de a defini elementele esențiale care pot adăuga valoare situațiilor rezumative anuale. Rezultatele acestei analize vor fi luate în considerare pentru actualizarea notei orientative. În ceea ce privește agricultura și dezvoltarea rurală, asigurarea cu privire la conturi și la legalitatea și regularitatea tranzacțiilor subiacente este oferită de declarația de asigurare a directorului agenției de plăți. Această declarație face obiectul unui audit efectuat de către organismul de certificare, precum și al unui aviz emis de acest organism, nivelul de asigurare fiind astfel sporit. Raportul de sinteză (întocmit de acele state membre cu mai mult de o agenție de plăți) oferă valoare adăugată deoarece sintetizează nivelul de asigurare la nivel național. STANDARDELE DE CONTROL INTERN ALE COMISIEI Introducere 2.23. În octombrie 2007, Comisia a adoptat o comunicare prin care se modificau standardele de control intern (SCI) și cadrul subiacent acestora (9). Comunicarea prezenta 16 standarde revizuite de control intern pentru o gestiune eficace, menite să înlocuiască, de la 1 ianuarie 2008, cele 24 de standarde inițiale. 2.24. Curtea a examinat, pentru 16 direcții generale, standardele de control intern legate de asigurarea regularității operațiunilor și a constatat existența unui nivel ridicat de implementare, similar celui din exerciții anterioare (10). 2.24. Comisia salută recunoașterea de către Curte a faptului că standardele de control intern au fost implementate aproape integral de serviciile sale. Eficacitatea 2.25. Modificarea standardelor de control intern a fost însoțită de cerința adresată directorilor generali de a demonstra implementarea eficace a anumitor standarde desemnate prioritare (11). Pentru 2008, majoritatea directorilor generali au ales să îndeplinească această cerință tratând SCI 7-11, standarde care, la modul general, acoperă domeniul „operațiuni și activități de control” (12). Spre deosebire de aceste standarde, cele referitoare la domeniul „planificare și procese de gestionare a riscurilor” (SCI 5 și 6) nu au fost selectate decât de un număr mic de direcții generale (13), în ciuda importanței lor. Comisia nu a fost însă în măsură să demonstreze faptul că sistemele de supraveghere și de control sunt suficient de eficace în ceea ce privește reducerea riscului de eroare în următoarele domenii/grupuri de politici: Dezvoltarea rurală, din cadrul Agriculturii și resurselor naturale (punctul 5.63), Coeziune (punctul 6.36), Cercetare, energie și transport (punctul 7.41) și Ajutorul extern, dezvoltarea și extinderea (punctul 8.34). 2.25. Comisia observă că sistemele sale de control intern se îmbunătățesc și au un impact asupra indicilor de eroare, ceea ce se reflectă în evoluția pozitivă a declarației de asigurare a Curții din ultimii ani (a se vedea punctul 1.36). Treisprezece direcții generale (o treime) au optat pentru a stabili ca prioritate fie standardul privind planificarea, fie cel privind gestionarea riscurilor, fie ambele, inclusiv unele direcții generale cu cheltuieli majore. Comisia consideră că acesta este un efect al importanței acestor standarde pentru direcțiile generale în cauză. În ceea ce privește agricultura și resursele naturale, în ansamblu, valoarea estimată a erorii generale este puțin mai scăzută decât pragul de semnificație de 2 %. De-a lungul anilor, tendința arată că, în general, sistemele de supraveghere și control s-au îmbunătățit în acest domeniu de politici și sunt în prezent eficace, deși sunt încă necesare îmbunătățiri în domeniul dezvoltării rurale. Prin implementarea planului de acțiune pentru îmbunătățirea rolului de supraveghere al Comisiei în gestionarea acțiunilor structurale, Comisia a înregistrat progrese semnificative în privința îmbunătățirii sistemelor de supraveghere și a atenuării riscurilor de eroare. De asemenea, Comisia a efectuat acțiuni suplimentare, precum simplificarea normelor privind declararea costurilor în domeniul politicii de coeziune prin introducerea unor rate fixe, sume forfetare și baremuri standard ale costurilor unitare, precum și prin consolidarea cadrului de control pentru perioada 2007-2013. Comisia consideră că impactul acestor acțiuni asupra indicelui de eroare poate fi evaluat doar pe o lungă perioadă de timp și va elabora un raport în prima parte a anului 2010 privind primul impact asupra plăților din perioada 2007-2013. Comisia face referire, de asemenea, la răspunsul său de la punctul 2.17. S-au făcut deja eforturi considerabile pentru îmbunătățirea gestionării politicii din domeniul cercetării, energiei și transporturilor, în limitele cadrului juridic și financiar aplicabil. Comisia va continua aplicarea cu rigurozitate a controalelor (a se vedea, de asemenea, răspunsul la punctul 7.42). În ceea ce privește domeniul ajutorului extern, dezvoltării și extinderii, Comisia a instituit pentru acest grup de politici controale care acoperă întregul ciclu de viață al proiectelor sale multianuale, astfel încât să poată să prevină sau să detecteze și să corecteze majoritatea erorilor financiare în desfășurarea normală a controalelor sale. Auditurile financiare obligatorii prevăzute în sistemul de control al Comisiei ar trebui să permită Comisiei să detecteze și să corecteze aceste erori de prefinanțare – într-un exercițiu financiar ulterior – înainte de efectuarea plăților finale. Controalele ex post ale Comisiei confirmă acest nivel scăzut al erorii reziduale. PLANUL DE ACȚIUNE Evaluare generală a implementării 2.26. Planul de acțiune din 2006 avea în vedere remedierea unor lacune specifice de la nivelul cadrului de control intern al Comisiei (14). Comunicarea Comisiei din februarie 2009 (15)furnizează o evaluare actualizată a rezultatelor planului de acțiune, bazată pe indicatori. 2.27. Potrivit analizei realizate de Curte cu privire la această comunicare (a se vedea tabelul 2.2 ), Comisia a implementat toate cele 14 subacțiuni identificate drept nefinalizate în raportul anual anterior al Curții (16). Astfel, Comisia a finalizat implementarea planului de acțiune. Impactul planului de acțiune 2.28. Comisia furnizează o serie de indicatori și de descriptori pentru măsurarea și evaluarea impactului planului de acțiune (17). Analiza Curții (a se vedea tabelul 2.2 ) arată că majoritatea acestora măsoară doar realizările punctuale și activitatea Comisiei pe (sub)acțiuni, și nu eficacitatea. Deși indicatorii sunt corecți din punct de vedere faptic, nu se poate determina pe baza lor dacă planul de acțiune a avut un impact măsurabil asupra sistemelor de supraveghere și de control și, în cele din urmă, asupra regularității operațiunilor. 2.28. Comisia recunoaște că este deseori dificil să se demonstreze impactul acțiunilor individuale asupra indicilor de eroare în cadrul tranzacțiilor subiacente. Cu toate acestea, în ansamblu, în cel mai recent „raport de impact” [COM(2009) 43], Comisia a formulat concluzia că s-au înregistrat progrese semnificative în privința consolidării sistemelor interne de control în perioada mandatului actualei Comisii. O parte a acestui impact pozitiv se datorează acțiunilor lansate înainte de 2005, însă există cu siguranță dovezi potrivit cărora progresele au fost accelerate semnificativ odată cu lansarea planului de acțiune în prima parte a anului 2006. În plus, Comisia consideră că planurile de acțiune din ultimii ani au creat o percepție comună în rândul autorităților statelor membre sau organismelor externe în ceea ce privește măsurile necesare pentru prevenirea erorilor în cadrul programelor Uniunii Europene. Acest impact este foarte important și va constitui baza pentru acțiunea și cooperarea viitoare. Tabelul 2.2 — Prezentare generală a implementării planului de acțiune al Comisiei pentru un cadru de control intern integrat Referință Domeniu/(sub)acțiuni/termen stabilit în planul de acțiune Evaluarea Comisiei cu privire la impactul obținut (februarie 2009) (22) Indicatori de impact prezentați de Comisie Evaluarea Curții cu privire la impactul existent la data de 31.12.2008 (23) Simplificare și principii comune de control (acțiunile 1-4) 1 Să se aibă în vedere simplificarea normelor pentru perioada 2007-2013, în special în ceea ce privește eligibilitatea cheltuielilor din cadrul fondurilor structurale și al programelor de cercetare (31.12.2006). — Procentajul din buget executat pe baza unei abordări simplificate. — Rate de eroare reduse identificate de Curtea de Conturi Europeană, datorită unei legislații mai clare și unor orientări detaliate. A existat o creștere a procentajului din buget executat pe baza unei abordări simplificate. Deocamdată există puține probe care să permită stabilirea unei corelații între reducerea ratelor de eroare identificate de CCE și o legislație mai clară/orientări detaliate. 2 Să se propună controlul intern ca principiu bugetar în Regulamentul financiar revizuit, pe baza rezultatelor consultărilor interinstituționale (1.6.2006). Retrasă 3a Să se elaboreze modele de control intern care să definească succint diferitele componente de control care ar trebui să se regăsească într-un mediu de control dat (31.5.2006). — O mai bună evaluare de către Curtea de Conturi Europeană a calității rapoartelor anuale de activitate — Referitor la acțiunea 3N, a se vedea și informațiile privind acțiunea 11N (Sub)acțiunile au fost implementate și s-au observat îmbunătățiri în ceea ce privește relevanța și coerența rapoartelor anuale de activitate, însă impactul asupra indicilor de eroare nu este măsurabil (24). 3b Să se demonstreze modul în care direcțiile generale vor obține o asigurare cu privire la structurile de control intern pentru gestiunea partajată și politicile interne, ținând seama de modelele elaborate și de strategiile de control de la nivelul Comisiei (30.9.2006). 3c Să se organizeze o evaluare inter pares pentru a spori coerența și uniformitatea strategiilor de control pe grup (31.3.2007). 3d Să se demonstreze modul în care direcțiile generale vor obține o asigurare cu privire la structurile de control intern în materie de politici externe, cheltuieli administrative, ajutor de preaderare, FED și resurse proprii, ținând seama de modelele elaborate și de strategiile de control de la nivelul Comisiei (31.12.2007). 3e Să se organizeze o evaluare inter pares pentru a spori coerența și uniformitatea strategiilor de control pe grup (31.12.2007). 3N Începând cu Raportul de sinteză pentru 2006, Comisia va specifica în mod clar și va comunica autorității bugetare rezervele sale privind asigurarea globală, inclusiv, acolo unde este relevant, pe sector sau stat membru, precum și corecțiile financiare sau suspendările de plăți aferente (31.12.2007). 4 Să se demareze o inițiativă interinstituțională având ca temă principiile de bază care trebuie luate în considerare referitor la riscurile tolerabile în operațiunile subiacente și la definirea unor criterii comune pentru gestionarea acestor riscuri (31.3.2006). Retrasă Declarațiile de gestiune și asigurarea de audit (acțiunile 5-8) 5 Să se promoveze utilizarea declarațiilor de gestiune la nivel operațional în cadrul negocierilor privind legislația aferentă perioadei 2007-2013 pentru gestiunea centralizată indirectă, precum și înființarea unor organisme de coordonare naționale capabile să ofere o imagine de ansamblu asupra asigurării disponibile, de exemplu printr-o sinteză a declarațiilor operaționale pe domeniu de politici (30.6.2006). — Calitatea situațiilor rezumative primite și acțiunile întreprinse în vederea îmbunătățirii acestora — Primirea declarațiilor de asigurare ex ante în domeniul educației și culturii — Inițiativele statelor membre privind declarațiile Situațiile rezumative anuale și declarațiile naționale reprezintă componente utile și promovează transparența cheltuielilor UE. În special, declarațiile naționale au potențialul, pe termen mediu, de a reduce indicii de eroare, prin asigurarea unei eficacități operaționale sporite a sistemelor. Curtea consideră salutare informațiile referitoare la primirea și la monitorizarea declarațiilor ex ante, însă deocamdată nu constată niciun impact asupra indicilor de eroare. 6a Să se elaboreze linii directoare privind sporirea eficacității declarațiilor de gestiune în domeniul cercetării și al altor politici interne (30.9.2006). Combinată cu acțiunea 7 6b Să se extindă liniile directoare privind sporirea eficacității declarațiilor de gestiune în domeniul politicilor externe (31.12.2007). Retrasă 7a Să se stabilească criterii pentru auditurile de certificare din domeniul cercetării și al politicilor interne, punându-se accent pe utilizarea de „proceduri convenite” (31.12.2006). — Îmbunătățirea calității raportării efectuate de auditorii externi — Acțiunea 7b este retrasă În pofida progreselor realizate, riscul de eroare nu a fost încă redus în mod suficient. 7b Să se analizeze posibile criterii, în cazul în care acestea nu sunt deja stabilite, pentru auditurile de certificare din cadrul gestiunii partajate pentru perioada 2007-2013, luând în considerare, de asemenea, utilizarea de „proceduri convenite” (31.3.2007). 7c Să se extindă criteriile stabilite pentru auditurile de certificare la alte modalități de gestiune, acolo unde este cazul, punându-se accent pe utilizarea de „proceduri convenite” (31.12.2007). 8 Să se analizeze posibilitatea de a obține o eventuală asigurare suplimentară din partea instituțiilor supreme de audit (ISA) referitor la practicile existente în ceea ce privește fondurile comunitare (31.12.2006). — Numărul de instituții supreme de audit aflate în dialog cu Comisia Asemenea inițiative măresc gradul de conștientizare, dar nu au un impact direct asupra indicelui de eroare. 8N Pe baza impulsului creat de această acțiune, Comisia va continua contactele cu ISA, pentru a decide modul în care poate fi utilizată activitatea acestora cu scopul de a oferi o asigurare cu privire la execuția programelor sale în statele membre. De asemenea, Comisia va lansa un studiu de caz privind aspectele-cheie cu care se confruntă ISA în verificarea cheltuielilor UE (31.12.2007). Metoda auditului unic: comunicarea rezultatelor și prioritatea acordată raportului costuri-beneficii (acțiunile 9-11) 9a.1 Să se evalueze acțiunile eventual necesare pentru a intensifica punerea în comun a rezultatelor de audit și de control și pentru a consolida consemnarea urmăririi acestora, în domeniul politicilor interne, inclusiv în cercetare (31.12.2006). — Utilizarea instrumentului de audit și o mai bună coordonare a auditurilor Curtea împărtășește opinia Comisiei potrivit căreia o mai bună coordonare sporește eficiența auditurilor, însă nu reduce în mod direct indicii de eroare. 9a.1N Pentru a supraveghea etapele inițiale ale procesului de punere în comun a datelor în ABAC, Comisia va monitoriza, pentru Al șaselea program-cadru, punerea în comun a datelor și prezentarea informațiilor de gestiune, în scopul identificării factorilor-cheie de succes pentru o mai bună integrare în procesul de control global a punerii în comun a datelor (31.12.2007). 9a.2 Să se evalueze acțiunile eventual necesare pentru a intensifica punerea în comun a rezultatelor de audit și de control și pentru a consolida consemnarea urmăririi acestora, în domeniul fondurilor structurale pentru perioada 2007-2013 (31.5.2007). 9a.3 Să se evalueze acțiunile eventual necesare pentru a intensifica punerea în comun a rezultatelor de audit și de control și pentru a consolida consemnarea urmăririi acestora, cu privire la alte politici (31.12.2007). (a se vedea informațiile referitoare la subacțiunea 9b). 9b În ceea ce privește cheltuielile în gestiune directă, să se pună în aplicare un instrument conectat la ABAC care să permită, la nivelul întregii Comisii, schimbul de informații referitoare la misiunile de control și de audit cu privire la toate persoanele juridice (31.12.2007). 9c Să se atribuie un contract pentru un cadru contractual la nivelul întregii Comisii în vederea furnizării de asistență direcțiilor generale cu privire la probleme metodologice, la punerea în practică a controalelor și la urmărirea performanței acestor controale (30.4.2007). 10a.1 Să se evalueze costurile de control din cadrul gestiunii partajate: definirea unei metodologii comune (31.5.2006). — Evoluția spre o viziune comună privind riscul tolerabil Comisia a publicat o comunicare referitoare la o viziune comună privind riscul tolerabil. Acest lucru nu are un impact direct asupra indicelui de eroare. 10a.2 Să se evalueze costurile de control din cadrul gestiunii partajate: lansarea unei inițiative în vederea furnizării de informații de către statele membre (30.9.2006). 10a.3 Să se evalueze costurile de control din cadrul gestiunii partajate: furnizarea de informații de către statele membre (28.2.2007). 10a.4 Să se evalueze costurile de control din cadrul gestiunii partajate: analiza informațiilor primite (30.9.2007). 10b Să se realizeze o primă estimare a costurilor angajate pentru controlul cheltuielilor în gestiune directă (30.6.2007). 10N Pentru a analiza mai în profunzime raportul costuri-beneficii al controlului, Comisia va examina efectul concepției programelor și al cerințelor de eligibilitate asupra costurilor de control, în scopul elaborării unei analize detaliate a riscului tolerabil, pe o bază practică (31.12.2007). 11 Să se efectueze un exercițiu-pilot pentru evaluarea avantajelor în contextul controlului politicilor interne (30.6.2007). 11N Pentru a stabili dacă sistemele de recuperare și de compensare funcționează în mod eficace, prin identificarea sumelor recuperate în 2005 și în 2006 și prin corelarea acestora cu erorile identificate în timpul controalelor, Comisia va elabora, în cadrul gestiunii directe, o tipologie a erorilor și va identifica relația acestora cu recuperările, corecțiile financiare și ajustările plăților și, în cadrul gestiunii partajate, va examina fiabilitatea sistemelor naționale de monitorizare și de raportare (31.12.2007). — Fiabilitatea, coerența și exhaustivitatea datelor privind recuperările — Eficacitatea procesului de recuperare — Volumul corecțiilor financiare Această subacțiune nu are un impact direct asupra indicelui de eroare, însă demonstrează că se întreprind măsuri de compensare și că s-a îmbunătățit calitatea datelor privind recuperările. Carențe specifice diferitelor sectoare (acțiunile 12-16) 12 Să se prevadă măsuri, prin intermediul planurilor anuale de gestiune, pentru eliminarea acestor carențe, progresele înregistrate fiind prezentate în rapoartele anuale de activitate (15.6.2007). — Calitatea sistemelor de control — Ratele de eroare în PC6 Direcțiile generale TREN, ENTR, RTD și INFSO au formulat toate, în 2008, rezerve pentru PC6 în ceea ce privește indicele de eroare reziduală referitor la exactitatea declarațiilor de cheltuieli. Impactul subacțiunii din perspectiva identificării și a corectării erorilor nu este încă măsurabil. 12N Pentru a asigura obținerea în mod eficace a unei asigurări suplimentare, Comisia va efectua 300 de audituri pentru PC6 în 2007, comparativ cu 45 efectuate în 2006. În plus, după elaborarea unei abordări sistematice în ceea ce privește analiza și eșantionarea populației beneficiare a PC6 în cadrul acțiunii 16b, Comisia va proceda la identificarea și la corectarea erorilor la nivelul beneficiarilor care primesc cea mai mare parte din buget. Acest lucru va oferi, de asemenea, până la sfârșitul exercițiului 2007, o imagine reprezentativă a nivelului și a naturii neregularităților din bugetul pentru cercetare în ansamblul acestuia (31.12.2007). 13.1 Să se finalizeze, după cum solicită Ecofin, analiza, pentru fondurile structurale, a controalelor actuale de la nivel sectorial și regional, precum și cea a valorii declarațiilor existente, ținând seama de rapoartele anuale ce trebuie întocmite până în luna iunie 2006, în temeiul articolului 13, precum și de rezultatele auditurilor Comisiei (31.3.2007). — Calitatea sistemelor statelor membre Aceste elemente nu au un impact direct asupra indicelui de eroare. 13.2 Să se actualizeze, în contextul rapoartelor anuale de activitate, informațiile privind modul în care direcțiile generale obțin o asigurare pe baza structurilor de control intern în ceea ce privește fondurile structurale și agricultura pentru perioada 2007-2013 (31.12.2007). 14a Să se difuzeze bune practici privind controalele de nivel primar, astfel încât să se poată gestiona riscul de eroare ce afectează operațiunile subiacente, și să se recomande statelor membre să își intensifice activitățile de informare având ca țintă beneficiarii, inclusiv cele referitoare la controale și la riscul anulării fondurilor (30.6.2006). — Evaluarea statelor membre, în raport cu standardele de referință din reglementări Impact care nu poate fi măsurat 14b Să se pună la dispoziția beneficiarilor și/sau a nivelurilor intermediare, în contextul fondurilor structurale și al gestiunii centralizate indirecte pentru 2007-2013, orientări în materie de control și de responsabilități în lanțul de control (31.12.2007). 15 Să se încheie, pentru fondurile structurale, „contracte de încredere” cu 8 state membre, în cazul în care există suficienți voluntari, pentru a se constitui o bază solidă de pregătire pentru punerea în aplicare a noii legislații și de sporire a asigurării obținute cu privire la cheltuieli în cadrul legislației existente (31.12.2007). — Extinderea metodei auditului unic în cadrul contractelor de încredere Impact care nu poate fi măsurat 16a Să se stabilească, pe baza experienței dobândite, linii directoare cu privire la acreditarea, formarea și monitorizarea auditorilor externi în domeniul cercetării și al altor politici interne (30.6.2007). — Nivelul de percepție a controlului și coerența abordării în domeniul fondurilor structurale Impact care nu poate fi încă măsurat 16b Să se definească abordări comune în ceea ce privește utilizarea eșantionării bazate pe risc și a eșantionării reprezentative în domeniul cercetării și al altor politici interne, precum și în cel al politicilor externe (31.12.2007). 16c Să se asigure coordonarea standardelor de audit, a raportărilor privind indicele de eroare etc. pentru fondurile structurale (31.12.2007). Sursa: Curtea de Conturi. CONCLUZII GENERALE ȘI RECOMANDĂRI Concluzii 2.29. Referitor la exercițiul 2008, Curtea a identificat noi progrese în ceea ce privește sistemele de supraveghere și de control ale Comisiei, în special în ceea ce privește impactul rezervelor relevante asupra asigurării furnizate în declarațiile directorilor generali (punctele 2.5-2.8). 2.29. Comisia salută evaluarea Curții potrivit căreia sistemul intern de control al Comisiei în ansamblu a fost consolidat în 2008. Printre aspectele importante ale progreselor înregistrate în 2008 care trebuie subliniate se numără implementarea efectivă a standardelor de control în sine și calitatea îmbunătățită a situațiilor rezumative anuale sau a declarațiilor de asigurare ale statelor membre. 2.30. În urma auditurilor Curții s-a constatat însă că, în ceea ce privește anumite rapoarte anuale de activitate și anumite declarații, continuau să existe deficiențe referitor la sfera de cuprindere și profunzimea rezervelor și la evaluarea și funcționarea sistemelor de supraveghere și de control (punctele 2.9-2.11). 2.30. În ceea ce privește domeniul coeziunii, metodologia aplicată pentru formularea rezervelor se bazează pe o analiză detaliată a sistemelor de supraveghere și control la nivel național/local. Comisia consideră că rezervele din rapoartele anuale de activitate oferă o imagine corectă a deficiențelor sistemului (a se vedea, de asemenea, răspunsul la punctul 2.6). Comisia salută îmbunătățirile menționate în tabelul 2.1 și își reafirmă angajamentul de a realiza în continuare progrese în acest domeniu. Comisia evaluează în prezent factorii care afectează calitatea rapoartelor anuale și va promova măsuri pentru îmbunătățirea continuă a calității acestora. A se vedea răspunsurile la punctele 2.9, 2.10 și 2.11. 2.31. Comisia a realizat progrese în ceea ce privește gestionarea situațiilor rezumative anuale, astfel încât acestea furnizează o asigurare suplimentară și sunt utilizate pentru a adăuga valoare declarațiilor întocmite de către directorii generali. Însă nu toate statele membre au respectat pe deplin dispozițiile Regulamentului financiar (punctele 2.20 și 2.22). 2.31. În 2008, șapte state membre au inclus în situațiile lor rezumative anuale declarațiile de asigurare propuse în liniile directoare ale Comisiei. Comisia va continua să își dezvolte liniile directoare în așa fel încât situațiile rezumative anuale să adauge valoare procesului. Comisia a luat, de asemenea, măsuri adecvate pentru monitorizarea tuturor cazurilor de neconformitate cu cerințele de reglementare și a reușit să determine statele membre să crească valoarea adăugată a situațiilor lor rezumative anuale comparativ cu anul anterior. 2.32. Comisia este în măsură să demonstreze implementarea aproape integrală a standardelor revizuite de control intern (a se vedea punctul 2.24) și a implementat subacțiunile aferente planului său de acțiune pentru un cadru de control intern integrat (punctul 2.27). 2.33. Curtea remarcă însă faptul că, pentru unele domenii bugetare, Comisia nu este în măsură să demonstreze că acțiunile sale vizând îmbunătățirea sistemelor de supraveghere și de control au fost eficace în ceea ce privește reducerea riscului de eroare (a se vedea punctul 1.33). 2.33. Comisia observă că declarația de asigurare a Curții s-a îmbunătățit în mod semnificativ în ultimii ani (luând în considerare grupurile de politici în ansamblu: pentru 2003, 6 % din totalul cheltuielilor au fost validate în ceea ce privește indicele de eroare detectat, în timp ce, în 2008, această cifră a crescut la 56 %). Comisia consideră că acesta este în mod clar rezultatul eforturilor depuse și al planurilor de acțiune pe care le-a implementat în vederea îmbunătățirii sistemului intern de control, deși nu este posibilă izolarea impactului acțiunilor individuale asupra indicelui de eroare. Comisia face referire, de asemenea, la răspunsurile sale de la punctele 2.17 și 2.25. Recomandări 2.34. Îmbunătățirea sistemelor de supraveghere și de control trebuie să fie considerată drept un proces continuu, în cadrul căruia este nevoie de timp pentru ca măsurile relevante să poată fi declarate eficace. Acest lucru înseamnă că recomandările formulate anterior de către Curte rămân valabile (18). 2.34. Comisia își continuă eforturile de implementare a recomandărilor anterioare ale Curții. Analiza sistemelor sale de supraveghere și control arată că măsurile instituite au un impact din ce în ce mai mare asupra reducerii riscurilor de eroare în timp. Există așteptări rezonabile că strategia de control ar trebui să asigure îndeplinirea în timp a obiectivului de control, în special în ceea ce privește programele multianuale, deoarece sunt prevăzute verificări complementare la finalul perioadei de programare pentru validarea finală a conturilor, pe lângă măsurile corective din timpul perioadei de implementare a programelor. Analiza măsurilor corective luate de statele membre și de Comisie ar trebui în mod necesar să țină seama de caracterul multianual. 2.35. Trebuie să se acorde atenție într-o măsură mai mare și în mod special în principal acelor domenii de cheltuieli pentru care Curtea continuă să identifice un nivel ridicat de eroare. Acest lucru trebuie să includă: 2.35 (a) evaluarea costului și a valorii mecanismelor de control în cadrul politicilor; (a) Comisia și-a luat angajamentul de a-și continua inițiativa privind riscul tolerabil de eroare, inclusiv evaluarea costurilor de control. Comisia va începe prin prezentarea unor propuneri concrete privind cercetarea, energia și transporturile, dezvoltarea rurală, ajutorul extern și cheltuielile administrative în 2010. Celelalte domenii de politică vor fi abordate în anii ulteriori. (b) favorizarea simplificării la conceperea propunerilor viitoare de politici; (b) Un anumit grad de complexitate în ceea ce privește normele și criteriile de eligibilitate nu poate fi evitat, deoarece acestea sunt stabilite de multe ori în vederea atingerii obiectivelor de politică dorite, care reprezintă rezultatul unei proceduri legislative complexe în cadrul căreia autoritatea legislativă este cea care decide. Cu toate acestea, Comisia s-a angajat să înainteze propuneri autorității legislative în vederea unei mai mari simplificări, atunci când este posibil. Comisia va analiza posibilitățile de introducere a unei mai mari simplificări a normelor de eligibilitate în propunerea sa din 2010 privind revizuirea trienală a Regulamentului financiar. Comisia va examina, de asemenea, principiile pentru o mai mare simplificare a legislației sectoriale pentru următoarea rundă de acte de bază, care vor intra în vigoare din 2014. Comisia face referire la concluziile Curții de la punctul 1.39 potrivit cărora ar putea exista o tensiune între simplificare și asigurarea faptului că ajutorul îndeplinește obiectivele politicii. Comisia remarcă în acest sens că obiectivele de politică foarte concentrate necesită uneori norme complexe pentru a asigura îndeplinirea acestora. În ceea ce privește politica de coeziune, regulamentele privind fondurile au fost modificate în mai 2009 pentru a permite utilizarea ratelor fixe, a sumelor forfetare și a baremurilor standard ale costurilor unitare începând cu programele din perioada 2007-2013. Comisia a încurajat insistent statele membre să aplice aceste opțiuni simplificate în materie de costuri. În iulie 2009, Comisia a prezentat și alte propuneri de simplificare a cadrului de reglementare pentru perioada 2007-2013. (c) continuarea îmbunătățirii mecanismului prin intermediul căruia corecțiile financiare, retragerile sau recuperările vin să corecteze erorile produse, precum și aplicarea măsurilor necesare pentru ca acest impact să poată fi demonstrat în practică. (c) Planul de acțiune pentru consolidarea rolului de supraveghere al Comisiei în cadrul acțiunilor structurale a abordat atât cauzele, cât și efectele indicelui ridicat de eroare constatat de către Curte cu privire la cheltuielile privind acțiunile structurale. Comisia consideră că mecanismul corecțiilor financiare a fost consolidat, fapt confirmat de numărul și nivelul de suspendări și corecții financiare din 2008. În plus, strategia Comisiei de închidere pentru perioada 2000-2006 se va concentra asupra reducerii indicelui erorii reziduale până la niveluri acceptabile. Comisia își va menține eforturile și a solicitat statelor membre să consolideze procedurile de recuperare și de raportare în 2009 și a îmbunătățit cerințele de reglementare pentru raportarea anuală referitoare la corecțiile financiare pentru perioada 2007-2013. Se așteaptă că în 2009 se vor accelera corecțiile erorilor sistematice pentru domeniul cercetării. 2.36. În acele domenii de politici în care există cerințe juridice referitoare la transmiterea anuală de documente de către statele membre, Comisia ar trebui să se asigure că aceste documente sunt valorificate la maximum. Situațiile rezumative anuale și declarațiile ex ante reprezintă exemple în acest sens. Ar trebui să se acorde atenția cuvenită și inițiativelor voluntare ale statelor membre (sub forma declarațiilor naționale) sau ale instituțiilor supreme de audit, pentru a se obține elemente suplimentare referitoare la toate aspectele care ar putea fi relevante pentru asigurarea legalității și a regularității cheltuielilor bugetului UE. 2.36. Comisia își va continua eforturile pentru îmbunătățirea calității și valorii adăugate a situațiilor rezumative anuale solicitate. De asemenea, Comisia va continua să încurajeze inițiativele pozitive, precum depunerea în timp util a declarațiilor naționale voluntare privind gestiunea, care oferă asigurare cu privire la regularitatea cheltuielilor Uniunii Europene. De asemenea, Comisia a salutat și a sprijinit acțiunile comune întreprinse de instituțiile superioare de audit ale statelor membre, care au avut ca scop schimbul de know-how și de experiență. Cu toate acestea, astfel cum a afirmat Curtea în avizul său 6/2007 privind situațiile rezumative anuale și declarațiile naționale, informațiile furnizate în cele din urmă pot fi considerate fiabile doar dacă declarațiile sunt adecvate și comparabile în termeni de domeniu de aplicare, abordare și prezentare în timp util.

(1) La articolul 53b alineatul (3) din Regulamentul financiar revizuit se prevede: „Statele membre prezintă o situație rezumativă anuală, la nivelul național corespunzător, a auditurilor și declarațiilor disponibile.” [Regulamentul (CE, Euratom) nr. 1995/2006 al Consiliului din 13 decembrie 2006 de modificare a Regulamentului (CE, Euratom) nr. 1605/2002 privind Regulamentul financiar aplicabil bugetului general al Comunităților Europene (JO L 390, 30.12.2006, p. 1)].

(2) Cifră bazată pe o corecție financiară forfetară estimată la 5 sau 10 %.

(3) Raportul anual privind exercițiul financiar 2007, punctul 2.14 și tabelul 2.1; Raportul anual privind exercițiul financiar 2006, tabelul 2.1; și Raportul anual privind exercițiul financiar 2005, tabelul 2.1. Grupul de politici Ajutorul extern, dezvoltarea și extinderea era denumit anterior Acțiuni externe.

(4) Comunicarea Comisiei către Parlamentul European, Consiliu și Curtea de Conturi – Sinteza realizărilor Comisiei în materie de gestiune în 2008, COM(2009) 256 final, 8.6.2009.

(5) A se vedea punctul 2.19 și punctul 2.41 litera (b) din Raportul anual privind exercițiul financiar 2007.

(6) În ceea ce privește politica de coeziune, nouă state membre au furnizat informații conforme, în timp ce 11 state membre au furnizat informații în cea mai mare parte conforme, afectate doar de deficiențe minore vizând includerea unor date incomplete sau incorecte în tabele. Trei state membre au prezentat situații rezumative anuale neconforme, care au fost returnate de către Comisie în vederea redepunerii, iar pentru un număr de alte patru state membre, Comisia încă nu finalizase analiza la data de 28 februarie 2009. Directorul general al DG REGIO formulează o concluzie în mare parte similară, iar din rapoartele anuale de activitate relevante se desprinde o evaluare îndreptată în același sens. Curtea ia notă de acțiunile ulterioare întreprinse de Comisie pentru acele cazuri în care statele membre nu au respectat normele.

(7) Avizul nr. 6/2007 al Curții, referitor la situațiile rezumative anuale ale statelor membre, la „declarațiile naționale” ale statelor membre și la lucrările de audit ale instituțiilor naționale de control financiar cu privire la fondurile comunitare (JO C 216, 14.9.2007, p. 3).

(8) 16 pentru acțiunile structurale și Fondul european pentru pescuit și 9 pentru agricultură.

(9) Communication to the Commission: Revision of the Internal Control Standards and the Underlying Framework: Strengthening Control Effectiveness (Comunicare către Comisie: Revizuirea standardelor de control intern și a cadrului subiacent acestora: consolidarea eficacității controlului), SEC(2007) 1341. Curtea a formulat observații cu caracter pozitiv în ceea ce privește tranziția, a se vedea punctul 2.27 din Raportul anual privind exercițiul financiar 2007.

(10) A se vedea punctul 2.25 din Raportul anual privind exercițiul financiar 2007. Pentru 2007 și 2008, nivelul de implementare este calculat la peste 96 %.

(11) Communication to the Commission: Revision of the Internal Control Standards and Underlying Framework - Strengthening Control Effectiveness (Revizuirea standardelor de control intern și a cadrului subiacent acestora – consolidarea eficacității controlului) [SEC(2007) 1341, 16.10.2007]. Acest document de orientare permite direcțiilor generale să demonstreze existența eficacității pentru anumite SCI preselectate, desemnate ca fiind „prioritare” în planurile anuale de gestiune ale direcțiilor generale pentru exercițiul anterior.

(12) Serviciile Comisiei au avut posibilitatea de a desemna anumite standarde drept prioritare, pe baza activităților și a riscurilor lor specifice, și de a își comunica opțiunea în planul anual de gestiune pentru 2008.

(13) O distribuție similară există și în planurile anuale de gestiune pentru 2009.

(14) Communication from the Commission to the Council, the European Parliament and the European Court of Auditors - Commission Action Plan towards an Integrated Internal Control Framework (Comunicare a Comisiei către Consiliu, Parlamentul European și Curtea de Conturi Europeană — planul de acțiune al Comisiei pentru un cadru de control intern integrat), COM(2006) 9 final, 17.1.2006.

(15) Communication from the Commission to the European Parliament, the Council and the European court of Auditors — Impact Report on the Commission Action Plan towards an Integrated Internal Control Framework, COM(2009) 43 of 4.2.2009.

(16) A se vedea punctul 2.30 din Raportul anual privind exercițiul financiar 2007.

(17) Nu a fost cazul și pentru raportul rezumativ anterior al Comisiei, pentru 2007 – a se vedea punctul 2.34 din Raportul anual privind exercițiul financiar 2007.

(18) Punctele 2.41 și 2.42 din Raportul anual al Curții privind exercițiul financiar 2007.

(19) Impactul acestor celor mai importante rezerve asupra declarației directorului general, în opinia Curții:

A : asigurare rezonabilă, fără rezerve sau cu rezerve nesemnificative, cu privire la faptul că sistemele de control intern asigură legalitatea și regularitatea operațiunilor subiacente. B : asigurare rezonabilă, dar cu rezerve privind deficiențe identificate în sistemul de control intern. C : nicio asigurare.

(20) Probe furnizate în raportul anual de activitate pentru concluziile de audit ale Curții:

A : probe suficiente pentru concluziile declarației de asigurare a Curții (clare și lipsite de ambiguitate). B : probe existente pentru concluziile declarației de asigurare a Curții după efectuarea corecțiilor. C : lipsă de probe pentru concluziile declarației de asigurare a Curții.

„+/-” cazurile în care nu există probe suficiente pentru a justifica o modificare a calificativului, dar în care Curtea a observat o ameliorare sau o deteriorare semnificativă sunt indicate prin adăugarea semnului „+” sau „-” pe lângă calificativul inițial.

(21) Elemente incluse totuși în raportul anual de activitate.

Sursa: Curtea de Conturi.

(22) COM(2009) 43.

(23) Comisia afirmă, de asemenea, că impactul diverselor (sub)măsuri asupra reducerii erorilor sau asupra creșterii nivelului de asigurare se va construi în timp, după ce aceste (sub)măsuri încep să producă un impact la nivelul sistemelor de control subiacente.

(24) A se vedea punctul 2.37 din Raportul anual privind exercițiul financiar 2007, precum și punctul 2.29 din prezentul raport.

Sursa: Curtea de Conturi.